CELEX: 62013CN0327
Language: fi
Date: 2013-06-17 00:00:00
Title: Asia C-327/13: Ennakkoratkaisupyyntö, jonka Cour d’appel de Bruxelles (Belgia)on esittänyt 17.6.2013 — Burgo Group SpA v. Illochroma SA, selvitystilassa, Jérôme Theetten, joka toimii Illochroma SA -yhtiön selvitysmiehenä

3.8.2013   
            
            
               FI
            
            
               Euroopan unionin virallinen lehti
            
            
               C 226/9
            
         Ennakkoratkaisupyyntö, jonka Cour d’appel de Bruxelles (Belgia)on esittänyt 17.6.2013 — Burgo Group SpA v. Illochroma SA, selvitystilassa, Jérôme Theetten, joka toimii Illochroma SA -yhtiön selvitysmiehenä
   (Asia C-327/13)
   (2013/C 226/17)
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour d’appel de Bruxelles
   
      Pääasian asianosaiset
   
   
      Kantaja: Burgo Group SpA
   
      Vastaaja: Illochroma SA, selvitystilassa, Jérôme Theetten, joka toimii Illochroma SA -yhtiön selvitysmiehenä
   
      Ennakkoratkaisukysymykset
   
   Onko maksukyvyttömyysmenettelyistä [29.5.2000] annettua neuvoston asetusta (EY) N:o 1346/2000 (1) ja erityisesti sen 3, 16, 27, 28 ja 29 artiklaa, tulkittava siten, että
   
               a)
            
            
               3 artiklan 2 kohdassa tarkoitetulla ”toimipaikalla” on ymmärrettävä tarkoitettavan velallisen sivuliikettä, jonka osalta on aloitettu päämenettely, joka estää sen, että usean samaan konserniin kuuluvan yhtiön samanaikaisen likvidaatiomenettelyn yhteydessä nämä voisivat olla sekundäärimenettelyn kohteena jäsenvaltiossa, jossa on niiden kotipaikka, sillä perusteella, että ne ovat oikeushenkilöitä?
            
         
               b)
            
            
               henkilöllä tai viranomaisella, jolla on oikeus pyytää sekundäärimenettelyn aloittamista, on oltava asuinpaikka tai kotipaikka sen jäsenvaltion tuomioistuimen alueella, jossa menettelyä pyydetään, vai onko tämä oikeus varattava kaikille unionin kansalaisille siltä osin kuin he osoittavat oikeudellisen suhteen asianomaiseen toimipaikkaan?
            
         
               c)
            
            
               jos maksukyvyttömyyttä koskeva päämenettely on likvidaatiomenettely, toimipaikan maksukyvyttömyyttä koskevan sekundäärimenettelyn aloittamisesta voidaan määrätä vain jos se täyttää tarkoituksenmukaisuuden edellytykset, jotka on jätetty sen jäsenvaltion tuomioistuimen arvioitaviksi, jossa sekundäärimenettely pannaan vireille?
            
         
      (1)  EYVL L 160, s. 1.